Foto: FAH

GONG i Faktograf.hr dobili su od Googlea financijsku podršku za projekt - izradu baze podataka koja bi novinarima u Hrvatskoj trebala omogućiti da lakše dolaze do informacija koje su im potrebne da kvalitetno odrađuju svoj posao.

Projektu je trenutačno naziv "Mozaik utjecaja", a za više informacija o istome obratili smo se glavnom uredniku Faktografa Petru Vidovu.

Tekst se nastavlja ispod oglasa

"S obzirom na svakodnevno iskustvo novinara, koliko je često teško od institucija dobiti informacije, došli smo do zaključka da najbolje da te podatke digaliziramo sami, pošto ćemo teško dočekati da država to odradi.



Projekt još nije započeo, tek slijedi strateško planiranje. Prvo moramo identificirati datasetove koji su potrebni, i onda paralelno raditi na prikupljanju i izradi baze. Kad se to završi, rezultat će biti sustav koji bi omogućio da se pojednostavi proces dolaska do informacija o državnoj imovini, koncesijama, vlasništvu nad firmama, državnoj riznici, tko i kako posluje s državom, javnoj nabavi i sličnome. Želimo da konačni proizvod omogući korisniku da preko jednostavnog sučelja vidi kako država troši novac", rekao je Vidov za Index.



Dodao je i kako je GONG-u i Faktografu za projekt odobreno financiranje u iznosu od 300.000 eura, no projekt je prvenstveno GONG-ov. Projekt se razvija uz stručnu podršku The Engine Rooma i financijsku podršku Google Digital News Innovation Funda.

Podsjetimo, Faktograf.hr pokrenuli su HND i GONG.